Jules Barbey d’Aurevilly

**Jules Barbey d'Aurevilly** (født 2. november 1808 i Saint-Sauveur-le-Vicomte i Normandie i Frankrike, død 23. april 1889 i Paris) var en fransk forfatter, poet, samfunns- og litteraturkritiker, journalist og polemiker. Han er hovedsakelig kjent for sine litterære verk, som, mye på grunn av sin originalitet, ikke kom ut av den litterære skjærsilden og ble anerkjent som viktig, før på slutten av 1900-tallet. 

Han spesialiserte seg i mystiske historier og i å utforske ondskapen, men uten noensinne å overskride linjen til det overnaturlige. Han hadde en viktig innflytelse på forfattere som for eksempel Henry James.

## Liv og virke
### Bakgrunn
Jules Barbey d’Aurevilly ble født på alle sjelers dag, 2. november, i 1808 og var eldst av tre søsken. Han vokste opp i området mellom Saint-Sauveur og Valognes i Normandie, og området er bakteppe i flere av hans romaner. Han brøt tidlig med familien og sin katolske tro, men fant tilbake til den senere i livet. 

### Forfatterskap
Revolusjonskrigenes herjinger preger hans forfatterskap, hvor han forsøker å gi den tapende siden, rojalistene og den katolske kirke, et ansikt.

Barbey d'Aurevilly var også kjent som en *dandy* (en spradebasse eller laps) som hadde tatt til seg en aristokratisk holdning og stil, og ga hentydninger om en hemmelighetsfull fortid, men hans bakgrunn var den provinsielle borgerlige lavadelen og hans ungdomsår var relativ begivenhetsløs. Hans «dandyisme» definerte han i essayet *Du Dandysme et de Georges Brummel*, og mange av hans litterære skikkelser bærer de samme trekkene.

Etter romanen *Une vieille Maîtresse* (1851) planla Barbey d'Aurevilly å utgi en større romansyklus i Walter Scotts stil, om nedre Normandies folk mot bakgrunn av chouanfeidene: *L'Ensorcélée* (1854) og *Chevalier des Touches* (1864). Noen fortsettelse kom imidlertid ikke.

Barbey d'Aurevilly var elsket av fin de siècle-dekadente, og han forble et eksempel på de ytterliggående fra senromantikken. Han hevdet ekstreme katolske synspunkter, men sett fra et katolsk ståsted skrev han likevel om vågale emner, en selvmotsigelse som var mer forstyrrende for engelske lesere enn for franskmennene selv.

## Bibliografi
### Romaner
* *Le Cachet d’Onyx*, skrevet i 1831
* *Léa*, 1832
* *L’Amour impossible*, 1841
* *La Bague d’Annibal*, 1842
* *Le Dessous de cartes d’une partie de whist,* 1850 (senere skrevet inn i novellesamlingen *Les Diaboliques*)
* *Une Vieille Maîtresse*, 1851
* *L’Ensorcelée*, 1852 (også utgitt under tittelen *La Messe de l’abbé de La Croix-Jugan*), 1855
* *Le Chevalier Des Touches*, 1863
* *Un Prêtre marié*, 1864
* *Le Plus Bel Amour de Don Juan*, 1867 (senere skrevet inn i novellesamlingen *Les Diaboliques*)
* *Les Diaboliques*, 1874
* *Une Histoire sans nom*, 1882
* *Une Page d’histoire*, 1882 
* *Ce qui ne meurt pas*, 1883

### Poesi
* *Ode aux Héros des Thermopyles*, 1825
* *Poussières*, 1854
* *Amaïdée*, 1889
* *Rhythmes oubliés*, 1897

### Essay
* *Du Dandysme et de Georges Brummel*, 1845
* *Les Prophètes du passé*, 1851
* *Les Œuvres et les hommes*, 1860-1909
* *Les quarante médaillons de l'Académie*, 1864
* *Les ridicules du temps*, 1883

## Billedgalleri

Fil:Barbey25.jpg|Barbey d’Aurevilly som ung mann, av Martinez
Fil:Gill Barbey.jpg|Karikatur av André Gill
Fil:Barbey Carolus.jpg|Portrett av Emile Auguste Carolus-Duran
Fil:Barbey d'Aurevilly Rodin Philly.JPG|Portrettbyste 1909 av Auguste Rodin
Fil:Jules Barbey.jpg|Portrett av Georges Noyon
Fil:Félix Nadar 1820-1910 portraits Jules Barbey d'Aurevilly.jpg|Foto av Félix Nadar
Fil:Saint-Sauveur-le Vicomte (Château) Tombe Barbey 2.jpg|Gravstein ved siden av festningen Saint-Sauveur-le-Vicomte


## Referanser


## Litteratur
* Whibbley, Charles (Januar/juni 1897): «Barbey d’Aurevilly», *The New Review,* Vol. XVI, .
* Gosse, Edmund (1905): «Barbey d’Aurevilly», *French Profiles,* William Heinemann. London.
* Bradley, William Aspenwall (Oktober 1910): «Barbey D'Aurevilly: A French Disciple of Walter Scott», *The North American Review*
* Beyham-Edwards, Matilda (1911): «French Author and Publisher Barbey d’Aurévilly and Trebutien» i: *French Men, Women and Books,* A. C. McClurg and Co. Chicago.
* Turquet-Milnes, G. (1913): «Barbey d'Aurevilly» i: *The Influence of Baudelaire,* Part IV: Posterity of Baudelaire, Constable and Company, Ltd.
* Boschian-Campaner, Catherine (1989) *Barbey d'Aurevilly*, Seguier, Paris, ISBN 978-2-8773-6027-2.
* Thiollet, Jean-Pierre (2006), *Barbey d'Aurevilly*, H & D Ed., Paris, ISBN 2-914266-06-5.

## Eksterne lenker
* 
* 
* 
*  (ren tekst og HTML)